<classify> Yanga iliibuka na ushindi wa mabao 2-0 dhidi ya mtani wake Simba katika mechi ya raundi ya pili ya Ligi Kuu bara iliyochezwa kwenye uwanja wa Taifa juzi.Mabao ya Yanga katika mechi hiyo yaliyovuta hisia za mashabiki wengi yalifungwa na Donald Ngoma na Amisi Tambwe katika kila kipindi.Ushindi huo umeirejesha Yanga kileleni mwa msimamo wa Ligi Kuu ikiwa na pointi 46 huku Azam na Simba zikifuatia zikiwa na pointi 45 kila moja.Pluijm alisema baada ya mechi hiyo kwamba ushindi huo haumaanishi kuwa tayari wamechukua ubingwa na kwamba kazi ngumu iko mbele yao mpaka kutetea ubingwa wao.Angalia bado tuna mechi nyingi za kucheza na nyingi ugenini, tunaenda mechi baada ya mechi, tunafurahi kuifunga Simba lakini bado tuna kazi kubwa, alisema.Alisema kila timu inataka kuonesha uwezo wake dhidi ya Yanga na hilo linafanya kila mechi wanayocheza kuwa kama fainali. Aidha kuhusu ushindi dhidi ya Simba, Pluijm alisema walishinda kwa sababu walifanya maandalizi mazuri ya kuwaandaa wachezaji kisaikolojia na kimchezo.Tulijiandaa vizuri, tuliwaandaa wachezaji kimashindano na kisaikolojia na hilo limesaidia kwa kiasi kikubwa kwani kila mchezaji alionekana kujiamini na kuonesha juhudi, alisema.Pluijm alikipongeza kikosi chake kwa kuonesha mchezo mzuri kama alivyokielekeza akisema kuwa amefurahishwa na matokeo.Pia, aliisifu safu yake ya ulinzi kwa kutendea haki mchezo huo na kufanikiwa kuwazuia wapinzani kushindwa kupenya.Safu ya ulinzi iliongozwa na Vicent Bossou, Mbuyu Twite na Pato Ngonyani tofauti na mchezo wa raundi ya kwanza ambapo iliongozwa na wakongwe Kelvin Yondani na Nadir Haroub Canavaro.Kocha huyo wa Yanga hakusita kuwazungumzia wapinzani wao Simba kuwa walicheza vizuri pia.  <topic>: MICHEZO 